रेड सूट में लगीं ग्लैमरस, बॉलीवुड डेब्यू से पहले ही मिला नया प्रोजेक्ट
; Suhana Khan Becomes Maybelline Brand Ambassador; New Project after Bollywood Debut शाहरुख खान और गौरी खान की बेटी सुहाना खान न्यूयॉर्क के ब्यूटी ब्रांड मेबेलिन की नई ब्रांड एम्बेस्डर बन गई हैं।
शाहरुख खान और गौरी खान की बेटी सुहाना खान न्यूयॉर्क के ब्यूटी ब्रांड मेबेलिन की नई ब्रांड एंबेसडर बन गई हैं। सोमवार को मुंबई में एक इवेंट का आयोजन किया गया, जिसमें सुहाना ने शिरकत की है। इस दौरान का एक वीडियो सोशल मीडिया पर सामने आया है। वीडियो में सुहाना रेड सूट में नजर आईं। उन्होंने मुस्कुराते हुए इवेंट में एंट्री ली। वीडियो में सुहाना काफी खूबसूरत दिख रही हैं। फिल्मों में डेब्यू करने से पहले ही वह इस ब्रांड का नया चेहरा बन गईं।
सुहाना ने इवेंट में क्या कहा
सुहाना ने इवेंट में मीडिया के लोगों से बातचीत की। उन्होंने कहा, 'मैं यहां आने और आप लोगों को फिर से देखने के लिए बहुत एक्साइटेड हूं। शूटिंग करते वक्त काफी मजा आया। इसलिए मैं यहां आकर हमने जो शूट किया वो आप लोगों को दिखाने का और इंतजार नहीं कर सकती। मेबेलिन का ब्रांड एंबेसडर बनना एक सम्मान की बात है'।
इस फिल्म में आएंगी नजर 
बता दें, सुहाना इन दिनों अपने बॉलीवुड डेब्यू को लेकर सुर्खियों में हैं। वह जल्द ही फिल्म डायरेक्टर जोया अख्तर की अगली फिल्म द आर्चीज के साथ बॉलीवुड में अपनी शुरुआत करेंगी। फिल्म में उनके अलावा खुशी कपूर,अगस्त्य नंदा कपूर और वेदांग रैना भी नजर आने वाले हैं। यह फिल्म नेटफ्लिक्स पर रिलीज होगी।
